
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ          
ΔΗΜΟΣ ΠΥΡΓΟΥ

ΑΥΤΟΤΕΛΕΣ ΓΡΑΦΕΙΟ

ΥΠΟΣΤΗΡΙΞΗΣ ΠΟΛΙΤΙΚΩΝ ΟΡΓΑΝΩΝ

ΔΗΜΟΤΙΚΟ ΣΥΜΒΟΥΛΙΟ
Α Π Ο Σ Π Α Σ Μ Α
  Από το πρακτικό της υπ’ αριθμ. 8ης (τακτικής) συνεδρίασης του Δημοτικού Συμβουλίου του Δήμου Πύργου.

Αριθμ. Αποφ. 108/2013
ΘΕΜΑ: Προέγκριση αδειών πλανοδίου εμπορίου
    Στον Πύργο, σήμερα  26 του μηνός Μαρτίου, του έτους 2013, ημέρα Τρίτη και ώρα 18.30 μ.μ. το Δημοτικό Συμβούλιο του Δήμου συνήλθε σε τακτική δημόσια συνεδρίαση στην αίθουσα συνεδριάσεων του Δημοτικού Συμβουλίου Πύργου, ύστερα από την με αριθμό πρωτ. 12444/21-3-2013 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010) η οποία επιδόθηκε και δημοσιεύθηκε νόμιμα.

    Παρόντος και του Δημάρχου κ. Μάκη Παρασκευόπουλου, διαπιστώθηκε από τον Προεδρεύοντα στη συνεδρίαση, νόμιμη απαρτία, δεδομένου ότι σε σύνολο 33 μελών παραβρέθηκαν παρόντα 27 μέλη και ονομαστικά οι κ.κ:
ΠΑΡΟΝΤΕΣ: 1. Καννής Ευστάθιος (Πρόεδρος Δημοτικού Συμβουλίου),  2. Παναγόπουλος Ιωάννης, 3. Παναγόπουλος Βασίλειος, 4. Αργυρόπουλος Ιωάννης του Γεωργίου, 5. Αριστειδόπουλος Χαράλαμπος, 6. Βαρελάς Ιωάννης, 7. Θεοδωρέλος – Χαρίτος Γεώργιος (Γραμματέας Δημοτικού Συμβουλίου), 8. Κωνσταντόπουλος Σπυρίδων, 9. Φραγκαντώνης Παναγιώτης, 10. Μπίρμπας Κων/νος, 11. Ανδρικόπουλος Ανδρέας, 12. Αντωνέλος Δημήτριος, 13. Αργυρόπουλος Ιωάννης του Παναγιώτη, 14. Μποσμής Κων/νος, 15. Ρωμαίος Στέφανος, 16. Λιατσής Γαβριήλ – Επικεφαλής Μείζονος Μειοψηφίας, 17. Ανδριόλας Γεώργιος (προσήλθε στη συνεδρίαση μετά την ψήφιση των προ ημερήσιας διάταξης θεμάτων), 18. Σεϊντής Βασίλειος (προσήλθε στη συνεδρίαση μετά την ψήφιση των προ ημερήσιας διάταξης θεμάτων), 19. Κουρμπανάς Γεώργιος, 20. Λιατσής Δημήτριος, 21. Γεράνιος Κων/νος, 22. Αγγελακοπούλου Ανδριάνα (Αντιπρόεδρος Δημοτικού Συμβουλίου), 23. Μπελόκας Διονύσιος, 24. Γιάνναρος Χρήστος – Επικεφαλής της παράταξης «Λαϊκή Συσπείρωση» (προσήλθε στη συνεδρίαση κατά τη συζήτηση του 13ου θέματος της ημερήσιας διάταξης), 25.  Καραμπέτσος Αθανάσιος, 26. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου»,  27. Σκαρτσιάρης Πάνος – ανεξάρτητος Δημοτικός Σύμβουλος.  
ΑΠΟΝΤΕΣ: 1. Τζίνη Διονυσία, 2. Τζουανόπουλος Δημήτριος, 3. Ανδρικόπουλος Φώτιος, 4. Μικελόπουλος Γεώργιος, 5. Δημόπουλος Φώτιος,   οι οποίοι δεν προσήλθαν στη συνεδρίαση αν και νόμιμα κλήθηκαν,  
6. Δημουλιάς Λεωνίδας (έχει τεθεί σε αργία). 
    
Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.
---------
Ακολούθως ο Πρόεδρος έθεσε υπόψη του δημοτικού Συμβουλίου το 20ο θέμα της ημερήσιας διάταξης με τίτλο: «Προέγκριση αδειών πλανοδίου εμπορίου» και ανέφερε:
 
[Σύμφωνα με τον Ν. 3852/2010, άρθρο 94 παραγρ. 6 στοιχείο 30 και άρθρο 95, (πρόσθετες αρμοδιότητες Δήμων), η αρμοδιότητα χορήγησης άδειας άσκησης υπαίθριου πλανόδιου εμπορίου και ο καθορισμός του ανώτατου αριθμού των αδειών αυτών στο δήμο έχει μεταβιβασθεί στους Καλλικρατικούς Δήμους.

Συγκεκριμένα μεταβιβάστηκε η χορήγηση (με απόφαση δημοτικού συμβουλίου)  της άδειας άσκησης υπαίθριου πλανόδιου εμπορίου και ο καθορισμός του ανώτατου αριθμού των αδειών αυτών στο δήμο, καθώς και η συγκρότηση (με απόφαση δημάρχου) της Επιτροπής Υπαίθριου Πλανόδιου Εμπορίου.

Σύμφωνα με τις παρ.1 έως 3 του άρθρου 1 του Ν.2323/1995 (ΦΕΚ 145/95 τεύχος Α’):

«1. Για την εφαρμογή του παρόντος νόμου, υπαίθριο εμπόριο, πλανόδιο ή στάσιμο, νοείται η άσκηση εμπορικής δραστηριότητας σε χώρο ακάλυπτο, που δεν χαρακτηρίζεται ως επαγγελματική στέγη σύμφωνα με τις διατάξεις του Π.Δ. 34/1995 (ΦΕΚ 30 Α). Ακάλυπτοι χώροι νοούνται και οι εγκαταστάσεις που φέρουν μόνο στέγαστρο ή και περίφραγμα, τα οποία δεν αποτελούν μόνιμη κατασκευή.

2. Υπαίθριο πλανόδιο εμπόριο νοείται το υπαίθριο εμπόριο που ασκείται με τη χρήση οποιουδήποτε οχήματος, αυτοκινούμενου ή μη ή οποιουδήποτε κινητού μέσου.

Όποιος ασκεί υπαίθριο πλανόδιο εμπόριο επιτρέπεται να παραμένει στάσιμος μόνο κατά τη διάρκεια της συναλλαγής.

Ως υπαίθριο πλανόδιο εμπόριο νοείται και το εμπόριο που ασκείται με τη μέθοδο των επισκέψεων από πόρτα σε πόρτα ή με οποιονδήποτε άλλον ανάλογο τρόπο, από πρόσωπα τα οποία δεν έχουν οποιαδήποτε σχέση με νόμιμα οργανωμένη επιχείρηση.

3. Για την άσκηση υπαίθριου πλανόδιου εμπορίου απαιτείται η κατοχή άδειας. Η άδεια χορηγείται με απόφαση της αρμόδιας αρχής όπου κατοικεί ο ενδιαφερόμενος.

Οι άδειες άσκησης υπαίθριου πλανόδιου εμπορίου διακρίνονται: 

α) σε άδεια τύπου Α΄, η οποία ισχύει για την πώληση πρωτογενών προϊόντων γης (στα οποία περιλαμβάνονται και τα άνθη), αλιείας και ιχθυοκαλλιέργειας, σε όλη τη χώρα και 

β) σε άδεια τύπου Β΄ η οποία ισχύει για την πώληση των λοιπών προϊόντων στην περιφέρεια μόνο της αρμόδιας αρχής που τη χορηγεί.»

Σύμφωνα με τις παρ.1 και 3 έως 5 του άρθρου 2 του ΠΔ 254/2005 (ΦΕΚ 307/2005 τεύχος Α’)

«1. Για την λειτουργία των κινητών καντινών που ασκούν υπαίθριο πλανόδιο εμπόριο, απαιτείται κατοχή άδειας, που προβλέπεται από την παράγραφο 3 του άρθρου 1 του ν. 3377/2005.

3. Για την λειτουργία κινητής καντίνας, εκτός από τα δικαιολογητικά που αναφέρονται στο άρθρο 1, απαιτείται έκθεση της αρμόδιας Τουριστικής Αστυνομίας, ότι το αμάξωμα του αυτοκινήτου πληροί τους όρους της τουριστικής εμφάνισης.

4. Ο ωφέλιμος χώρος των κινητών καντινών πρέπει να είναι τουλάχιστον πέντε (5) τετραγωνικά μέτρα και να μην υπερβαίνει τα δέκα (10) τετραγωνικά μέτρα.

5. Για την λειτουργία της κινητής καντίνας εφαρμόζονται οι διατάξεις της ισχύουσας υγειονομικής νομοθεσίας.»

Σύμφωνα με τις παρ.1 και 2 του άρθρου 7 του ΠΔ 254/2005:

«1. Η άδεια άσκησης υπαίθριου εμπορίου χορηγείται σε φυσικά πρόσωπα που δεν κατέχουν άδεια λαϊκής ή δημοτικής αγοράς.

2. Σε κάθε φυσικό πρόσωπο χορηγείται μόνο μία άδεια υπαιθρίου εμπορίου πλανόδιου ή στάσιμου από τις Νομαρχιακές Αυτοδιοικήσεις ή τους ΟΤΑ, κατά περίπτωση.

Οι άδειες άσκησης υπαίθριου εμπορίου είναι προσωποπαγείς και δεν επιτρέπεται να μεταβιβασθούν, να  εισφερθούν, να εκμισθωθούν ή να παραχωρηθούν κατά χρήση.»

Σύμφωνα με την παρ.1 του άρθρου 1 του ΠΔ 254/2005:

«1. Δικαίωμα απόκτησης άδειας υπαίθριου εμπορίου έχουν τα φυσικά πρόσωπα που είναι άνεργα και πληρούν τις παρακάτω προϋποθέσεις:

α) Δεν συνδέονται με οποιαδήποτε σχέση με οργανωμένη ομοειδή ή παρεμφερή επιχείρηση, σχετική με το αντικείμενο της υπαίθριας δραστηριότητάς τους.

β) Το ετήσιο συνολικό ατομικό εισόδημα, δεν υπερβαίνει το αφορολόγητο ποσό μισθωτών - συνταξιούχων, που ισχύει κάθε φορά στην φορολογία εισοδήματος (α΄ κλίμακα της παρ. 1 του άρθρου 9 του ν. 2238/1994). Η προϋπόθεση του ατομικού εισοδήματος δεν ισχύει για την περίπτωση των γονέων με τρία (3) τέκνα και των πολυτέκνων, η ιδιότητα των οποίων αποδεικνύεται με την προσκόμιση σχετικών βεβαιώσεων των αρμόδιων Υπηρεσιών (Δήμων - Κοινοτήτων) ή της Πανελλήνιας Συνομοσπονδίας Πολυτέκνων.»

Με την υπ’ αριθ.527Δ/23-05-11 απόφαση Δημάρχου, συγκροτήθηκε η επιτροπή υπαίθριου πλανόδιου εμπορίου του Δήμου Πύργου, η οποία γνωμοδότησε με το υπ’ αριθ. 1/22-10-12 πρακτικό της, της σχετικά με τον ανώτατο αριθμό αδειών άσκησης υπαίθριου πλανόδιου εμπορίου που πρέπει να χορηγηθούν από το Δήμο, να είναι πέντε (5)  για το 2013. 
Το Δημοτικό Συμβούλιο λαμβάνοντας υπόψη την ανωτέρω γνωμοδότηση της επιτροπής υπαίθριου πλανόδιου εμπορίου, καθόρισε με την υπ’ αριθ. 411/12 απόφασή του, τον ανώτατο αριθμό των αδειών που θα χορηγηθούν σε επίπεδο Δήμου εντός του 2013, σε πέντε (5). 

Η παράγραφος 9 του άρθρου 1 του Ν. 2323/95 αναφέρει ότι δικαιούχοι άδειας υπαίθριου πλανόδιου εμπορίου από το συνολικό αριθμό των αδειών είναι τα πρόσωπα των κατωτέρων κατηγοριών, εφόσον πληρούν τις νόμιμες προϋποθέσεις, είναι άνεργα και έχουν υποβάλλει αίτηση με τα απαραίτητα δικαιολογητικά:

 (α) μέχρι ποσοστό δέκα τοις εκατό (10%), άτομα με αναπηρία τουλάχιστον εξήντα επτά τοις εκατό (67%) και τυφλοί,

(β) μέχρι ποσοστό δεκαπέντε τοις εκατό (15%), πολύτεκνοι και τα τέκνα αυτών, καθώς και γονείς με τρία τέκνα,

(γ) μέχρι ποσοστό δέκα τοις εκατό (10%), ανάπηροι και θύματα ειρηνικής περιόδου του Ν. 1370/1944 (ΦΕΚ 82 Α’),

(δ) μέχρι ποσοστό δέκα τοις εκατό (10%), άτομα με αναπηρία πάνω από πενήντα τοις εκατό (50%), εφόσον δεν οφείλεται σε πολεμικά γεγονότα,

(ε) μέχρι ποσοστό πέντε τοις εκατό (5%), γονείς ανήλικων τέκνων με ειδικές ανάγκες και γονείς που προστα­τεύουν άτομα με νοητική υστέρηση, αυτισμό, βαριές αναπηρίες και πολλαπλές ανάγκες εξάρτησης,

(στ) μέχρι ποσοστό δέκα τοις εκατό (10%), ομογενείς Βορειοηπειρώτες και ομογενείς παλιννοστούντες, που προέρχονται από την πρώην Ε.Σ.Σ.Δ. και τον Πόντο.

ζ) μέχρι ποσοστό πέντε τοις εκατό (5%) Έλληνες τσιγγάνοι POM που έχουν εγγραφεί στα δημοτολόγια των οργανισμών τοπικής αυτοδιοίκησης της χώρας.

Οι υπόλοιπες άδειες που απομένουν αδιάθετες χορηγούνται με κλήρωση η οποία διενεργείται μεταξύ των ενδιαφερομένων από το Δημοτικό Συμβούλιο.

 Κλήρωση διενεργείται και όταν ο αριθμός των προσώπων που υπέβαλαν αίτηση και έχουν προτεραιότητα, υπερβαίνει τον αριθμό των αδειών που αναλογούν στη συγκεκριμένη κατηγορία προσώπων.

Οι κληρώσεις διενεργούνται δημοσίως την ίδια ημέρα. 

Τα δικαιολογητικά που απαιτούνται για την χορήγηση άδειας υπαίθριου εμπορίου όπως αυτά ορίζονται από το άρθρο 1 του Π.Δ. 254/05 είναι τα εξής:

1. Αίτηση με τη μορφή υπεύθυνης δήλωσης στην οποία δηλώνει ότι δεν κατέχει άδεια λαϊκής ή δημοτικής αγοράς και ότι δεν συνδέεται με οποιαδήποτε σχέση με οργανωμένη ομοειδή ή παρεμφερή επιχείρηση, σχετική με το αντικείμενο της υπαίθριας δραστηριότητάς του/της. 

Εκτός από την υπεύθυνη δήλωση ο ενδιαφερόμενος:

Α) επιδεικνύει εκκαθαριστικό σημείωμα φόρου εισοδήματος 

Β) καταθέτει πιστοποιητικό από αρμόδια Υπηρεσία από το οποίο αποδεικνύεται, κατά περίπτωση, ότι ανήκει σε μια από τις κατηγορίες προσώπων του δευτέρου εδαφίου της παραγράφου 9 του άρθρου 1 του ν. 3377/2005 όπως ισχύει, ήτοι:

(α) άτομα με αναπηρία τουλάχιστον εξήντα επτά τοις εκατό (67%) και τυφλοί

(β) πολύτεκνοι και τα τέκνα αυτών, καθώς και γονείς με τρία τέκνα,

(γ) ανάπηροι και θύματα ειρηνικής περιόδου του ν. 1370/1944 (ΦΕΚ 82A΄),

(δ) άτομα με αναπηρία πάνω από πενήντα τοις εκατό (50%), εφόσον δεν οφείλεται σε πολεμικά γεγονότα,

(ε) γονείς ανήλικων τέκνων με ειδικές ανάγκες και γονείς που προστατεύουν άτομα με νοητική υστέρηση, αυτισμό, βαριές αναπηρίες και πολλαπλές ανάγκες εξάρτησης

(στ) ομογενείς Βορειοηπειρώτες και ομογενείς παλιννοστούντες, που προέρχονται από την πρώην Ε.Σ.Σ.Δ. και τον Πόντο

(ζ) Έλληνες τσιγγάνοι POM που έχουν εγγραφεί στα δημοτολόγια των οργανισμών τοπικής αυτοδιοίκησης της χώρας

Το Τμήμα Εμπορικών Δραστηριοτήτων του δήμου με το υπ’ αριθ. 11482/14-3-12 έγγραφο του,  υπέβαλε στο Σώμα τους φακέλους των  κ.κ:
1. Ανδριόπουλου Ανδρέα [άδεια πλανοδίου εμπόρου – παγωτά σε μοτοποδήλατο]

2. Γιωτοπούλου Γεωργίας [άδεια πλανοδίου εμπόρου – παγωτά σε καροτσάκι]

3. Καραλή Θεοδώρας [άδεια πλανοδίου εμπόρου – λευκών ειδών – νεωτερισμών χειροποίητα σαπούνια με αιθέρια ελαία και διάφορα βότανα]
4. Ρηγόπουλου Δημητρίου [άδεια κινητής καντίνας] (

και ε ι σ η γ ε ί τ α ι την προέγκριση των αδειών υπαιθρίου πλανοδίου εμπορίου στους ανωτέρω, καθότι πληρούν τις απαιτούμενες προϋποθέσεις.

Ο αριθμός των ενδιαφερομένων είναι τέσσερις (4),οι θέσεις πλανοδίου εμπορίου που καθορίστηκαν με την υπ’ αριθ. 411/12  απόφαση του Δημοτικού Συμβουλίου για το έτος 2013, είναι  πέντε (5) και επομένως δεν χρειάζεται να προβεί στο Σώμα στη διενέργεια κληρώσεως.

Καλούνται οι δημοτικοί σύμβουλοι ν’ αποφασίσουν σχετικά με την προέγκριση χορήγησης των αδειών υπαιθρίου πλανοδίου εμπορίου στους ανωτέρω αιτούμενους». 

Το Δημοτικό Συμβούλιο Πύργου,


λαμβάνοντας υπόψη του:
· το άρθρο 94 παραγρ. 6 στοιχείο 30 του Ν.3852/2010

· το άρθρο 1 του Ν.2323/95 όπως τροποποιήθηκε και ισχύει

· τις σχετικές διατάξεις των Ν. 3377/05 και του Π.Δ. 254/05

· την ΚΥΑ Κ-164/17.1.2011 (ΦΕΚ 275/22.2.2011 τεύχος Β')

· την υπ’ αριθ. 1/12 πρακτικό - γνωμοδότηση της Επιτροπής Υπαίθριου – Πλανόδιου Εμπορίου του Δήμου η οποία συστάθηκε με την υπ’ αριθ. 527Δ/23-05-11 απόφαση Δημάρχου σχετικά με τον ανώτατο αριθμό αδειών που θα χορηγηθούν για το έτος 2013 
· την υπ’ αριθ. 411/12 απόφαση του Δημοτικού Συμβουλίου περί καθορισμού ανώτατου αριθμού αδειών για το 2013 σε επίπεδο Δήμου,
· το υπ’ αριθ. 11842/14-3-13: «Αποστολή αιτήσεων για προέγκριση αδειών πλανοδίου τύπου στο Δημοτικό Συμβούλιο»  έγγραφο του Τμήματος Εμπορικών Δραστηριοτήτων καθώς και το υπ’ αριθ. 15206/13 συμπληρωματικό έγγραφο του ιδίου τμήματος το οποίο αναφέρει τα εξής:
«Σας ενημερώνουμε ότι μετά από επανέλεγχο των προσκομισθέντων δικαιολογητικών όσον αφορά την αίτηση του κ. Ρηγόπουλου Δημητρίου, με αριθ. πρωτ. 6090/14-02-13, ο οποίος ζητά να του χορηγηθεί άδεια πλανοδίου τύπου – κινητή καντίνα, διαπιστώθηκε ότι δεν πληροί τις προϋποθέσεις όπως αυτές ορίζονται από το άρθρο 1 παρ. β του Π.Δ 254/05»
ομόφωνα α π ο φ α σ ί ζ ε ι

Προεγκρίνει τη χορήγηση αδειών υπαίθριου πλανόδιου εμπορίου τύπου Β΄, για τρία (3) έτη, στους ενδιαφερόμενους που κατέθεσαν έγκαιρα τα απαιτούμενα εκ του νόμου δικαιολογητικά ως εξής: 

	Α/Α
	ΟΝΟΜΑΤΕΠΩΝΥΜΟ 
	ΠΑΤΡΩΝΥΜΟ
	ΕΙΔΟΣ 

	1
	Ανδριόπουλος Ανδρέας

	Δημήτριος
	παγωτά σε μοτοποδήλατο

	2
	Γιωτοπούλου Γεωργίας
	Δημήτριος
	παγωτά σε καροτσάκι

	3
	Καραλή Θεοδώρας
	Γεώργιος
	λευκά είδη – νεωτερισμών χειροποίητα σαπούνια με 
αιθέρια ελαία και
 διάφορα βότανα


   Οι δικαιούχοι πρέπει να υποβάλλουν τα δικαιολογητικά της παρ.3 του άρθρου 1 του Ν.2323/95 εντός προθεσμίας τριάντα (30) ημερών από την ημερομηνία έκδοσης της παρούσας, προκειμένου να τους χορηγηθεί η οριστική άδεια.

· Οι δημοτικοί σύμβουλοι κ.κ Ι. Παναγόπουλος, Χ. Αριστειδόπουλος, Γ. Χαρίτος, Κ. Μπίρμπας, Α. Ανδρικόπουλος, Δ. Αντωνέλος, Ι. Αργυρόπουλος του Παναγιώτη, Γ. Λιατσής – Επικεφαλής Μείζονος Μειοψηφίας, Γ. Ανδριόλας, Β. Σεϊντής, Γ. Κουμπανάς, Δ. Λιατσής, Κ. Γεράνιος, Α. Αγγελακοπούλου, Δ. Μπελόκας,  Ι. Σεφερλής – Επικεφαλής της παράταξης «Ανταρσία στο δήμο Πύργου» και Π. Σκαρτσιάρης είχαν αποχωρήσει απ’ τη συνεδρίαση όταν ο Πρόεδρος έθεσε το θέμα προς συζήτηση και έγκριση.
Η παρούσα απόφαση έλαβε αύξοντα αριθμό 108/2013.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:  
   Ο ΠΡΟΕΔΡΟΣ                          ΤΑ ΜΕΛΗ                   Ο ΓΡΑΜΜΑΤΕΑΣ

Ακριβές Απόσπασμα

εκ των πρακτικών του Δ.Σ.

Πύργος 15 – 4  - 2013
Ο ΠΡΟΕΔΡΟΣ ΤΟΥ Δ.Σ

ΕΥΣΤΑΘΙΟΣ ΚΑΝΝΗΣ

